b'\n_START_ARTICLE_\nSa\xc5\xa1a Zagorac\n_START_SECTION_\nZa\xc4\x8detki\n_START_PARAGRAPH_\nSa\xc5\xa1a Zagorac\xc2\xa0je Ljubljan\xc4\x8dan in otrok\xc2\xa0Uniona Olimpije. Zaigral je za vse klubske kategorije in ostal v Ljubljani vse do konca sezone 2003/2004,ko je klub osvojil tudi dr\xc5\xbeavno prvenstvo. Med tem je v sezoni 2002/2003 igral za Birokrat Ljubljana, kot posojeni igralec.\n_START_SECTION_\nReprezentanca\n_START_PARAGRAPH_\nZa mlaj\xc5\xa1e reprezentance je igral na treh evropshih in dveh svetovnih prvenstvih. Bil je \xc4\x8dlan zlate generacije slovenskih mladih ko\xc5\xa1arkarjev, ki so leta 2004 v Brnu na evropskem prvenstvu do 20 let osvojili zlato medaljo.\xc2\xa0 Leta 2002 je Zagorac z reprezentanco Slovenije do 18 let v Nemciji osvojil 2. mesto na EP. Za slovensko reprezentanco je Zagorac nastopal tudi v kategorijah U16 in U21 (SP v Argentini leta 2005). V \xc4\x8dlanski konkurenci je Zagorac med poletjem 2015 igral za \xc4\x8dlansko B reprezentanco Slovenije. Odli\xc4\x8dne igre je opazil selektor\xc2\xa0Zdovc, ki ga je povabil tudi na priprave \xc4\x8dlanske A reprezentance za\xc2\xa0Eurobasket 2015,kjer je tudi igral. Slovenjia je po skupinskem delu v Zagrebu izpadla v osmini finala proti Latviji. Igral je tudi na vseh 6 kvalifikacijskih tekmah za EP 2017 v Turciji.  Posebno pa se je izkazal (tudi kot pravi lider in \xc4\x8dlan, ki je poskrbel za pravo vzdu\xc5\xa1je v reprezentanci) z igrami proti \xc5\xa0paniji v polfinalu Eurbasketa 2017, ko je s Slovenijo postal evropski prvak.\n_START_SECTION_\nOsebno\n_START_PARAGRAPH_\nJe mlaj\xc5\xa1i brat \xc5\xbdeljka Zagorca, nekdanjega igralca Union Olimpije in prav tako nekdanjega Slovenskega reprezentanta. Sa\xc5\xa1a Zagorac je porocen z Maru\xc5\xa1o Zagorac in imata dve h\xc4\x8derki.'